APSTIPRINĀTS
Iepirkuma komisijas sēdē 2026. gada 23. jūlijā
                                    protokols Nr. VALIC 2026/051/2N-A-SPP-01


SARUNU PROCEDŪRAS
[bookmark: _Hlk230269003]“Datu pārraides tīkla modernizācijas un pārraides nodrošināšanas pakalpojuma iegāde” 
(identifikācijas Nr. VALIC 2026/051/2N-A-SPP)
NOLIKUMS


1. PASŪTĪTĀJS, SARUNU PROCEDŪRAS RĪKOTĀJS UN SARUNU PROCEDŪRAS KANDIDĀTI
1.1. Sarunu procedūras „Datu pārraides tīkla modernizācijas un pārraides nodrošināšanas pakalpojuma iegāde”, identifikācijas Nr. VALIC 2026/051/2N-A-SPP (turpmāk – sarunu procedūra), pasūtītājs: Latvijas Republikas Aizsardzības ministrija, kas atrodas K. Valdemāra ielā 10/12, Rīgā, LV – 1473.
1.2. Sarunu procedūras rīkotājs: Valsts aizsardzības loģistikas un iepirkumu centrs (turpmāk - Centrs), kas atrodas Biksēres ielā 6, Rīgā, LV-1073, Latvijā, tālr. 68202600, e-pasts: pasts@valic.gov.lv.
1.3. Finansējuma avots – valsts budžets (100%).
1.4. Organizatoriska rakstura informāciju par sarunu procedūru sniedz Kārlis Sudrabs, e‑pasts: karlis.sudrabs@valic.gov.lv, tālruņa Nr. 26381143.
1.5. Kandidāts – ieinteresētais piegādātājs, kas ir iesniedzis pieteikumu par dalību sarunu procedūrā.
1.6. [bookmark: _Ref156380285]Ja pieteikumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), pieteikumā jānorāda persona, kura pārstāv piegādātāju apvienību sarunu procedūrā, kā arī katras personas atbildības apjoms.
1.7. Apakšuzņēmēju vai personu, uz kuru iespējām balstās piesaistes gadījumā, kandidāts norāda visus paredzamos apakšuzņēmējus vai personas, uz kuru iespējām balstās un norāda apakšuzņēmējiem vai personām, uz kuru iespējām balstās izpildei nododamās līguma daļas un to apjomu (%).
1.8. Izraudzītajam pretendentam netiks uzlikts pienākums piemērot Aizsardzības un drošības jomas iepirkumu likuma (turpmāk – ADJIL) IX nodaļas noteikumus.
1.9. Sarunu procedūra tiek rīkota saskaņā ar ADJIL 6. panta ceturto daļu.

2. IEPIRKUMA PRIEKŠMETS
2.1. Iepirkuma priekšmets ir datu pārraides tīkla modernizācija un uzturēšana, t.sk. pārraides nodrošināšana (turpmāk – Pakalpojums) saskaņā ar iepirkuma priekšmeta aprakstu (1. pielikums). Tehniskā specifikācija tiks izsniegta kandidātiem, kuri būs izturējuši kandidātu atlasi saskaņā ar šī nolikuma prasībām un tiks uzaicināti iesniegt piedāvājumu[footnoteRef:1]). [1:  Tehniskā specifikācija pievienota informatīvi. Tehniskās specifikācijas prasības līdz uzaicinājuma nosūtīšanai iesniegt piedāvājumu kandidātiem, kuri izturēs atlases posmu, var tikt precizētas.] 

2.2. CPV kods: 64200000-8 (Telekomunikāciju pakalpojumi).
2.3. Pakalpojuma sniegšanas vieta: Latvijas Republikas teritorija.
2.4. Pakalpojuma sniegšanas termiņš: 60 (sešdesmit) mēneši no līguma spēkā stāšanās dienas vai līdz līguma summas apguvei, atkarībā no tā, kurš apstāklis iestājas pirmais.  
2.5. Līguma slēgšanas tiesības tiks piešķirtas pretendentam, kurš būs iesniedzis nolikuma un uzaicinājuma prasībām atbilstošu saimnieciski visizdevīgāko piedāvājumu. Saimnieciskā izdevīguma kritēriji tiks izvirzīti sarunu procedūras uzaicinājumā.

3. KANDIDĀTU DALĪBAS UN KVALIFIKĀCIJAS PRASĪBAS UN TO APLIECINOŠIE IESNIEDZAMIE DOKUMENTI
3.1. Pieteikums, kurā kandidāts apliecina savu dalību sarunu procedūrā.
Jāiesniedz: Pieteikums par piedalīšanos sarunu procedūrā saskaņā ar EIS e-konkursu apakšsistēmā šīs sarunu procedūras sadaļā publicēto veidlapu. 
3.2. [bookmark: _Hlk230275130][bookmark: _Hlk233874816]Kandidāts ir reģistrēts likumā noteiktajos gadījumos un likumā noteiktajā kārtībā. Ārvalstī reģistrētam vai pastāvīgi dzīvojošam kandidātam papildus ir jāiesniedz dokuments (izraksts):
3.2.1. kas apliecina tā reģistrācijas faktu. Dokumentam jābūt attiecīgas ārvalstu institūcijas, iestādes vai personas, kas saskaņā ar kandidāta reģistrācijas valsts normatīvajiem aktiem ir tiesīga to darīt, izsniegtam. Dokumentam jāsatur šādas ziņas par kandidātu:
· identifikācijas dati (uzņēmuma nosaukums, reģistrācijas nr., juridiskā adrese, reģistrācijas datums);
· darbības statuss (aktīvs, likvidācijas process, reorganizācijas process u.c.);
· pamatkapitāls;
· dibinātāji un dalībnieki/akcionāri (informācija par īpašniekiem un viņiem piederošo daļu(akciju) skaitu);
· valdes, padomes locekļi, prokūristi un patiesie labuma guvēji;
3.2.2. no attiecīgās valsts komercreģistra par komersanta saistītajām juridiskajām personām (dalībnieki, kuru pamatkapitāta daļu skaits ≥ 10%, un akcionāru, kuru līdzdalība sabiedrības pamatkapitālā ir ≥10% no sabiedrības pamatkapitāla);
3.2.3. Ārvalstu kompetentās institūcijas izziņu vai citu dokumentu, kurā sniegta informācija par komersanta saistītās juridiskās personas (dalībnieki, kuru pamatkapitāla daļu skaits ≥ 10%, un akcionāru, kuru līdzdalība sabiedrības pamatkapitālā ir  ≥10% no sabiedrības pamatkapitāla).
Ja kandidāta reģistrācijas valsts normatīvie akti neparedz dokumenta par reģistrāciju izsniegšanu - kandidātam jāiesniedz paskaidrojums par to.

3.3. Kandidāts iepriekšējo 5 (piecu) gadu laikā ir realizējis vismaz 2 (divus) pēc funkcionalitātes līdzvērtīgus projektus[footnoteRef:2].  [2:  Par līdzvērtīgu projektu tiek uzskatīts tāds projekts, kura ietvaros ir veikta: 
 1) Korporatīvā datu pārraides tīkla izveide un uzturēšana, kas savieno ne mazāk kā 10 pieslēguma punktus (ģeogrāfiski šķirtas adreses);
2) Datu pārraides tīkla drošu starpsavienojumu (VPN/IPsec tuneļu) konfigurēšana un šifrētas datu plūsmas nodrošināšana starp tīkla segmentiem; 
3)  Nepārtraukta (24x7 režīmā) datu pārraides tīkla un tā iekārtu darbības uzraudzība (monitoringu) no specializēta monitoringa centra vai atbalsta dienesta, nodrošinot pakalpojuma pieejamības līmeņa (SLA) izpildes kontroli un incidentu novēršanu klienta noteiktā laika rāmī (SLA)." 
Piedāvātais līdzvērtīga projekta interpretācijas skaidrojuma saturs nav izsmeļošs, bet sniedz ieskatu kandidātam, kādas ar sarunu procedūras tehniskās specifikācijas prasībām saistītas nianses tiks ņemtas vērā līdzvērtīga projekta interpretācijā.

] 

[bookmark: _Hlk227679634]Jāiesniedz: Apliecinājums par kandidāta pieredzi saskaņā ar EIS e-konkursu apakšsistēmā šīs sarunu procedūras sadaļā publicēto veidlapu, pievienojot vismaz 1 (vienu) pozitīvas atsauksmes vēstuli no apliecinājumā norādītajiem pasūtītājiem. Iepirkuma komisijai ir tiesības pārbaudīt kandidāta sniegto ziņu patiesumu.
3.4. Kandidātam uz pieteikuma iesniegšanas brīdi ir spēkā esošs akreditētas institūcijas izsniegts ISO/IEC27001:2022 sertifikāts “Informācijas drošība, kiberdrošība un privātuma aizsardzība – informācijas drošības pārvaldības sistēmas (IPRS) prasības”vai ekvivalents, kas apliecina IPRS sistēmas ieviešanu kandidāta uzņēmumā un, ka kandidāts sistemātiski pārvalda riskus, kas saistīti ar tā rīcībā esošo vai apstrādāto informāciju. 
Jāiesniedz: Sertifikāts vai tā apliecināta kopija. Kandidātam jānodrošina sertifikāta spēkā esamība visu līguma darbības laiku.
3.5. [bookmark: _Hlk233717815]Kandidātam uz pieteikuma iesniegšanas brīdi ir spēkā esošs Nacionālās drošības iestādes izsniegts 3. kategorijas industriālās drošības sertifikāts (IDS) ar tiesībām glabāt savās telpās kandidātam darbam nodotos valsts noslēpuma objektus līdz slepenības pakāpei „KONFIDENCIĀLI”, kas apliecina komersanta tiesības pretendēt uz valsts pasūtījuma izpildi, kur nepieciešams izmantot valsts noslēpuma objektus ar klasifikācijas pakāpi “KONFIDENCIĀLI” vai ārvalstu kompetento iestāžu izsniegts dokuments, kas apliecina komersanta tiesības lietot attiecīgās valsts atbilstošas klasifikācijas pakāpes klasificēto informāciju (un to glabāt), ja šādu ārvalstu dokumentu izmantošanu paredz starp Latvijas Republiku un attiecīgo valsti noslēgtais līgums par savstarpēju klasificētās informācijas aizsardzību.
Jāiesniedz: Saskaņā ar Ministru kabineta 2018. gada 10. jūlija noteikumiem Nr. 417 “Industriālās drošības sertifikātu noteikumi” – trešās kategorijas industriālas drošības sertifikāta (IDS) apliecināta kopija. Kandidātam jānodrošina IDS spēkā esamība visu līguma darbības laiku.
3.6. Kandidāta rīcībā esošajiem darbiniekiem, kuri iesaistīti šī punkta apakšpunktos norādītajos darbos, ir atbilstošas kategorijas speciālās atļaujas darbam ar valsts noslēpumu vai ārvalstu kompetento iestāžu izsniegti dokumenti, kas apliecina personas tiesības lietot attiecīgās valsts atbilstošas klasifikācijas pakāpes klasificēto informāciju, ja šādu ārvalstu dokumentu izmantošanu paredz starp Latvijas Republiku un attiecīgo valsti noslēgtais līgums par savstarpēju klasificētās informācijas aizsardzību:
· 3. kategorijas (KONFIDENCIĀLI) speciālā atļauja darbam ar valsts noslēpumu darbiniekiem (elektronisko komunikāciju tīklu tehniķi), kuri veiks darbu objektos, iekļūšanai kuros ir nepieciešama šādas kategorijas speciālā atļauja;
· 3. kategorijas (KONFIDENCIĀLI) speciālā atļauja darbiniekiem (projekta vadītājs, elektronisko komunikāciju tīklu eksperts (arhitekts) un inženieri), kuri piedalīsies izveidotā pārraides tīkla projekta dokumentācijas izstrādē un uzraudzībā.
Jāiesniedz: apliecinājumu, ka līguma izpildē, kur būtu apstrādājama klasificētā informācija vai nepieciešama iekļuve drošības zonā, pretendents pasūtītājam pēc pieprasījuma iesniegs sarakstu ar izpildē iesaistītajām fiziskajām personām un pēc pieprasījuma par šīm personām iesniegs trešās kategorijas speciālās atļaujas darbam ar valsts noslēpuma objektu.
3.7. Kandidāts, tā personas un darījuma patiesā labuma guvējs atbilst Ministru kabineta 2025. gada 25. jūnija noteikumu Nr. 397 “Minimālās kiberdrošības prasībām” 94. punktā noteiktajām prasībām un uz to neattiecas 86. punktā noteiktie aizliegumi.
Jāiesniedz: Pretendenta reģistrācijas valsts attiecīgās institūcijas izsniegta izziņa (oriģināls vai apliecināta kopija) par valdes un padomes sastāvu, dalībniekiem, patiesajiem labuma guvējiem (ja iespējams noskaidrot), izziņai jābūt izsniegtai ne agrāk kā 6 (sešus) mēnešus pirms pieteikuma iesniegšanas.
3.8. [bookmark: _Hlk233749506]Kandidātam ir Sabiedrisko pakalpojumu regulēšanas komisijas izsniegta un derīga elektronisko sakaru komersanta reģistrācijas apliecība.
Jāiesniedz: Reģistrācijas faktu iepirkuma komisija pārbauda Sabiedrisko pakalpojumu regulēšanas komisijas publiski pieejamā datu bāzē.
3.9. [bookmark: _Hlk235702270][bookmark: _Hlk235702762]Ja kandidāts ir piegādātāju apvienība, nolikuma 3.1. un 3.2. punktā aprakstītajos iesniedzamos dokumentos prasītā informācija ir jāiesniedz par katru piegādātāju apvienības personu. Nolikuma 3.3. – 3.8. punktā pieprasītais dokuments jāiesniedz par piegādātāju apvienības personu, kas nodrošinās attiecīgās prasības izpildi. Papildus jāiesniedz visu personu, kas iekļautas piegādātāju apvienībā, parakstīts sadarbības līgums, kuru parakstījis katras personas pārstāvis ar pārstāvības tiesībām vai tā pilnvarota persona, kā arī katras personas atbildības apjoms.
3.10. Ja kandidāts balstās uz citu piegādātāju iespējām, lai nodrošinātu līguma izpildi vai apliecinātu kandidāta atbilstību izvirzītajām kvalifikācijas prasībām, vai piesaista apakšuzņēmēju, nolikuma 3.1. un 3.2. punktā aprakstītajos iesniedzamos dokumentos prasītā informācija ir jāiesniedz jāiesniedz par katru iesaistīto personu, un nolikuma 3.3. – 3.8. punktā pieprasītais dokuments (informācija) jāiesniedz par personu, kas var nodrošināt (nodrošinās) attiecīgās prasības izpildi (ņemot vērā plānotās personai izpildei nododamās līguma daļas). Papildus šādā gadījumā kandidāts pierāda, ka viņa rīcībā būs nepieciešamie resursi, iesniedzot šo personu apliecinājumu, nodomu protokolu vai vienošanos par sadarbību konkrētā līguma izpildei.

4. PIETEIKUMA PAR DALĪBU SARUNU PROCEDŪRĀ NOFORMĒJUMA PRASĪBAS, IESNIEGŠANAS UN ATVĒRŠANAS KĀRTĪBA
3. 
4. 
4.1. Pieteikumu par dalību sarunu procedūrā sagatavo un iesniedz EIS e-konkursu apakšsistēmā, ievērojot EIS lietotāju rokasgrāmatā dotos norādījumus.[footnoteRef:3]  [3:  E-konkursu sistēmas lietotāju rokasgrāmatā ietvertā informācija pieejama tīmekļvietnē: https://www.eis.gov.lv/EKEIS/NetHelp/lv/LRG%20Help.htm#!Documents.] 

4.2. Sagatavojot pieteikumu par dalību sarunu procedūrā, kandidāts ievēro, ka:
4.2.1. dokumentus sagatavo, izmantojot EIS noteiktos datņu veidus;
4.2.2. šīs sarunu procedūras sadaļā publicēto veidlapu struktūrā nedrīkst veikt izmaiņas, t.sk. dzēst vai pievienot rindas vai kolonnas, izņemot gadījumus, ja tas ir norādīts; veidlapās jānorāda konkrēta pieprasītā informācija atbilstoši sarunu procedūras nolikuma nosacījumiem.
4.3. Pieteikums jāparaksta kandidāta pārstāvim ar pārstāvības tiesībām vai tā pilnvarotai personai ar EIS piedāvāto parakstu (Sistēmas parakstu) vai drošu elektronisko parakstu. 
4.3.1. ja Pieteikumu paraksta pilnvarotā persona, pieteikumam jāpievieno personas ar pārstāvības tiesībām izdota pilnvara (skenēts dokumenta oriģināls PDF formātā vai elektroniski parakstīts dokuments), kurā jānorāda pilnvarotajai personai piešķirto tiesību un saistību apjoms;
4.3.2. ārvalstī reģistrētiem vai pastāvīgi dzīvojošiem kandidātiem jāiesniedz spēkā esoša attiecīgās kompetentās institūcijas izsniegta izziņa (oriģināls vai kandidāta apliecināta kopija), kurā ir uzrādītas kandidāta personas ar pārstāvības tiesībām un pārstāvības apjoms (norādot, vai persona ir tiesīga pārstāvēt kandidātu vienpersoniski vai kopā ar citu/-ām personu/-ām). Izziņai jābūt izsniegtai ne agrāk kā 6 (sešus) mēnešus pirms Pieteikuma iesniegšanas dienas.
4.4. Pieteikums jāiesniedz latviešu valodā. Kvalifikāciju apliecinošus dokumentus var iesniegt citās valodās, tam pievienojot kandidāta apliecinātu tulkojumu latviešu vai angļu valodā. Par dokumenta tulkojuma atbilstību oriģinālam atbild kandidāts.
4.5. Iesniedzot pieteikumu, kandidāts pilnībā atzīst visus nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šīs sarunu procedūras sadaļā) ietvertos nosacījumus.
4.6. Pieteikums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve pieteikumā ietvertajai informācijai, tostarp pieteikums nedrīkst saturēt datorvīrusus un citas kaitīgas programmatūras vai to ģeneratorus.
4.7. Ja pieteikums saturēs kādu no nolikuma 3.6. punktā minētajiem riskiem, tas netiks izskatīts. 
4.8. Pieteikuma par dalību sarunu procedūrā iesniegšanas vieta, datums, laiks un kārtība:
4.8.1. kandidāts pieteikumu par dalību sarunu procedūrā iesniedz līdz Iepirkumu uzraudzības biroja tīmekļvietnē publicētajā paziņojumā par līgumu norādītajam pieteikumu iesniegšanas termiņam EIS e-konkursu apakšsistēmā;
4.8.2. ārpus EIS e-konkursu apakšsistēmas iesniegtie pieteikumi tiks atzīti par neatbilstošiem nolikuma prasībām un netiks izskatīti, par to informējot iesniedzēju.
4.9. Sarunu procedūras nolikums:
4.9.1. vispārējie nosacījumi kandidāta dalībai sarunu procedūrā (tostarp iesniedzamie dokumenti), kā arī nolikums, nolikuma grozījumi un atbildes uz ieinteresēto piegādātāju jautājumiem ir publiski pieejamas EIS www.eis.gov.lv e-konkursu apakšsistēmā šīs sarunu procedūras sadaļā;
4.9.2. ja sarunu procedūras nolikumā tiek konstatētas pretrunas ar publisko iepirkumu regulējošo normatīvo aktu prasībām, piemēro publisko iepirkumu regulējošos normatīvos aktus.
4.10. Papildu informācijas pieprasīšana un sniegšana:
4.10.1. iepirkuma komisija un ieinteresētais piegādātājs ar informāciju apmainās elektroniski ADJIL noteiktajā kārtībā. Mutvārdos sniegtā informācija sarunu procedūras ietvaros nav saistoša;
4.10.2. papildu informāciju ieinteresētais piegādātājs pieprasa EIS e-konkursu apakšsistēmā šīs sarunu procedūras sadaļā;
4.10.3. ja ieinteresētais piegādātājs ir laikus pieprasījis papildu informāciju par kandidātu atlases prasībām, iepirkuma komisija to sniedz iespējami īsā laikā, bet ne vēlāk kā 4 (četras) dienas pirms Pieteikumu iesniegšanas termiņa beigām. Ja informācijas pieprasījumu pasūtītājs ir saņēmis vēlāk nekā četras dienas pirms pieteikumu iesniegšanas termiņa beigām, pasūtītājs papildu informāciju nesniedz.
4.10.4. papildu informāciju (paziņojumu par iepirkuma dokumentācijas grozījumiem, atbildes uz ieinteresēto piegādātāju jautājumiem u.c. izmaiņām) iepirkuma komisija ievieto pircēja profilā https://www.eis.gov.lv/EKEIS/Supplier/Organizer/15164 šīs saruna procedūras sadaļā; 
4.10.5. ieinteresētā piegādātāja pienākums ir pastāvīgi sekot līdzi sarunu procedūras rīkotāja profilā publicētajai informācijai. Uzskatāms, ka komisija ir sniegusi atbildi jautājuma uzdevējam, ja tā ir publicēta pircēja profilā.
3. 
4. 
4.11. Ja pieteikums vai atsevišķas tā daļas satur komercnoslēpumu (informācija atbilst normatīvajos aktos noteiktajām komercnoslēpuma pazīmēm), piedāvājuma daļām, kuras satur šāda rakstura informāciju, ir jābūt norādei “Komercnoslēpums”.


5. [bookmark: _Hlk233751467]KANDIDĀTU ATLASE
5.1. Komisija veic kandidātu atlasi, par kuras rezultātiem visi kandidāti tiks informēti ADJIL 52. panta pirmajā daļā noteiktajā kārtībā.
5.2. Kandidāts tiek noraidīts, un kandidāta pieteikums netiek tālāk izvērtēts, ja komisija konstatē, ka:
5.2.1. dalības vai kvalifikācijas dokumenti nav iesniegti atbilstoši sarunu procedūras nolikuma 3. punkta prasībām vai tie neatbilst sarunu procedūras 3. punkta prasībām un/vai kandidāts ir iesniedzis nepatiesu informāciju savas kvalifikācijas novērtēšanai, vai vispār nav iesniedzis pieprasīto informāciju; 
5.2.2. kandidāts neatbilst kādai no sarunu procedūras 3. punktā noteiktajām dalības vai kvalifikācijas prasībām.
5.3. Ja komisija ir pieprasījusi kandidātam izskaidrot vai papildināt piedāvājumā ietverto vai pretendenta iesniegto informāciju, bet kandidāts to iepirkuma komisijas noteiktajā termiņā nav sniedzis vai sniedzis neatbilstoši pieprasījumam, komisija kandidāta kvalifikāciju vērtē pēc tās rīcībā esošās informācijas. Komisijai nav pienākums atkārtoti lūgt sniegt precizējošo informāciju. Ja ar iepirkuma komisijas rīcībā esošo informāciju nav iespējams konstatēt kandidāta atbilstību kvalifikācijas prasībām, kandidāts atzīstams par neatbilstošu un tiek noraidīts.

6. KANDIDĀTU IZSLĒGŠANAS NOTEIKUMI UN KĀRTĪBA
6.1. Iepirkuma komisija saskaņā ar ADJIL 44. panta otro daļu, lai izvērtētu, vai kandidāts nav izslēdzams no dalības iepirkuma procedūrā, veic informācijas pārbaudi attiecībā uz katru kandidātu, kas atbilst nolikumā noteiktajām kvalifikācijas prasībām un būtu uzaicināms iesniegt piedāvājumu.
6.2. Pārbaude par ADJIL 44. panta otrajā daļā noteiktajiem kandidātu (attiecināms arī uz ADJIL 44. panta trešajā daļā norādītajām personām) izslēgšanas gadījumiem tiek veikta ADJIL 44. pantā noteiktajā kārtībā.
6.3. Ārvalstī reģistrētie vai pastāvīgi dzīvojoši kandidāts, t.sk., Latvijā reģistrēts kandidāts, kura personas ir ārvalstnieki ir tiesīgi reizē ar pieteikumu dalībai sarunu procedūrā iesniegt dokumentus, kas apliecina, ka uz kandidātu nav attiecināmi ADJIL 44. panta otrajā daļā noteiktie izslēgšanas iemesli. Šo informāciju ar pieteikumu kandidāts atbilstoši ADJIL 44. panta trešajai daļai var iesniegt par visām kandidāta ārvalsts personām, ārvalstu  apakšuzņēmējiem un personām uz kā iespējam kandidāts balstās.
6.4. Atbilstoši ADJIL 44. panta otrās daļas prasībām, kandidāts tiek izslēgts no dalības sarunu procedūrā jebkurā no šā likuma otrajā daļā noteiktajiem izslēgšanas iemesliem.
6.5. Kandidāts var netikt izslēgts no dalības sarunu procedūrā saskaņā ar ADJIL 44. panta otrās daļas 1., 3., 5. un 7. punktā noteikto, ja ir iestājies kāds no ADJIL 44. panta ceturtajā daļā noteiktajiem kandidāta izslēgšanas noilguma nosacījumiem. 
6.6. Kandidāts var tikt izslēgts no dalības sarunu procedūrā, ja kandidāts nav nodrošinājis uzticamību ADJIL 44.1 panta noteiktajā kārtībā un apjomā.



7. PIEDĀVĀJUMU IESNIEGŠANA
7.1. Kandidāti, kuri atbilst kandidātu atlases prasībām un uz kuriem nav attiecināmi ADJIL 44. panta otrajā daļā minētie izslēgšanas iemesli, tiks uzaicināti piedalīties sarunu procedūrā un iesniegt piedāvājumu (tehnisko un finanšu piedāvājumu).
7.2. Pirms uzaicinājuma vēstules nosūtīšanas (ar piedāvājuma iesniegšanas noteikumiem un tehnisko specifikāciju pielikumā), piedāvājumu iesniegšanas termiņš var tikt saskaņots elektroniski ar pieteikumā norādīto kontaktpersonu. Ja nav iespējams vienoties par piedāvājumu iesniegšanas termiņu ar visiem kandidātiem, tad piedāvājumu iesniegšanas termiņš tiek noteikts ne īsāks kā 30 (trīsdesmit) dienas no uzaicinājuma iesniegt piedāvājumu izsūtīšanas dienas.
7.3. Pretendentiem, kuri tiks uzaicināti iesniegt piedāvājumus: pretendentam būs jāiesniedz tehniskais un finanšu piedāvājums, kas tiks vērtēts saskaņā ar uzaicinājumā noteiktajiem kritērijiem.

8. IEPIRKUMA KOMISIJAS TIESĪBAS UN PIENĀKUMI
8.1. Komisija darbojas saskaņā ar ADJIL, sarunu procedūras nolikumu un Centra 2026. gada 11. maija rīkojumu Nr. RPDJ/2026-120.
8.2. Komisijas tiesības:
8.2.1. rakstiski pieprasīt precizēt iesniegto informāciju un sniegt detalizētus paskaidrojumus;
8.2.2. pārbaudīt visu kandidāta sniegto ziņu patiesumu un pieprasīt, lai kandidāts apstiprina informācijas patiesumu un/vai uzrāda apstiprinošā dokumenta oriģinālu, vai iesniedz normatīvajos aktos noteiktā kārtībā apliecinātu dokumenta kopiju; 
8.2.3. noraidīt kandidātu un tā pieteikumu tālāk nevērtēt, ja kandidāts iepirkuma komisijas noteiktajā termiņā nav sniedzis iepirkuma komisijas pieprasīto precizējošo informāciju, kā rezultātā iepirkuma komisija nevar izvērtēt kandidāta iesniegtā pieteikuma atbilstību nolikumā noteiktajām prasībām.
8.2.4. pieaicināt komisijas darbā ekspertus ar padomdevēja tiesībām;
8.2.5. veikt citas darbības saskaņā ar ADJIL, citiem normatīvajiem aktiem un šo nolikumu.
8.3. Komisijas pienākumi:
8.3.1. izskatīt kandidātu iesniegtos pieteikumus, kuri iesniegti noteiktajā pieteikumu iesniegšanas termiņā;
8.3.2. pieņemt lēmumu par sarunu procedūras rezultātiem;
8.3.3. veikt citas darbības saskaņā ar ADJIL, citiem normatīvajiem aktiem un šo nolikumu.
9. KANDIDĀTA TIESĪBAS UN PIENĀKUMI
9.1. Kandidāta tiesības:
9.1.1. laikus pieprasīt komisijai papildu informāciju par nolikumu, iesniedzot rakstveida pieprasījumu;
9.1.2. veikt citas darbības saskaņā ar ADJIL, citiem normatīvajiem aktiem un šo nolikumu.
9.2. Kandidāta pienākumi:
9.2.1. lejupielādējot sarunu procedūras nolikumu, ieinteresētais piegādātājs apņemas sekot līdzi turpmākajām izmaiņām sarunu procedūras nolikumā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas Elektronisko iepirkumu sistēmas tīmekļvietnē www.eis.gov.lv sadaļā „e-konkursi” pie sarunu procedūras nolikuma;
9.2.2. rakstveidā, iepirkuma komisijas norādītajā termiņā, sniegt atbildes un paskaidrojumus par pieteikumu uz komisijas uzdotajiem jautājumiem;
9.2.3. katrs kandidāts līdz ar pieteikuma iesniegšanu apņemas ievērot visus sarunu procedūras nolikumā minētos noteikumus kā pamatu iepirkuma izpildei;
9.2.4. veikt citas darbības saskaņā ar ADJIL, citiem normatīvajiem aktiem un šo nolikumu.
10. PĀRĒJIE NOTEIKUMI
10.1. Iegūto personu datu apstrāde un uzglabāšana tiks nodrošināta atbilstoši 2016. gada 27. aprīļa Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK prasībām, citiem normatīvajiem aktiem un līguma noteikumiem.
10.2. Personas dati var tikt publiskoti atbilstoši ADJIL un uz tā pamata izdoto tiesību aktu noteiktajam apjomam.
10.3. Iepirkuma procedūras īstenošanā iesaistīto fizisko personu datus Pasūtītājs tiesīgs iegūt un pārbaudīt publiskajos reģistros saskaņā ar normatīvajiem aktiem un normatīvajos aktos noteiktajā apmērā.
10.4. Personas datu apstrādes pārzinis ir Centrs un Pasūtītājs. 
10.5. Visi izdevumi, kas saistīti ar sarunu procedūras pieteikuma sagatavošanu un iesniegšanu, jāsedz sarunu procedūras kandidātam.
10.6. Sarunu procedūras nolikums sagatavots un apstiprināts latviešu valodā uz 7 (septiņām) lapām, ar 1 (vienu) pielikumu “Iepirkuma priekšmeta apraksts” uz 8 (astoņām) lapām, kas ir šī nolikuma neatņemama sastāvdaļa.
10.7. EIS e-konkursu apakšsistēmā šīs sarunu procedūras konkursa sadaļā publicētie pielikumi ir šī nolikuma neatņemama sastāvdaļa:
10.7.1. Pieteikuma veidlapa Word formātā;
10.7.2. Apliecinājums par pieredzi Word formātā.



Komisijas priekšsēdētāja                                                   I. Ozola

Pielikums
Sarunu procedūras, identifikācijas 
Nr. VALIC 2026/051/2N-A-SPP, nolikumam


IEPIRKUMA PRIEKŠMETA APRAKSTS
“Aizsardzības ministrijas un tai padoto iestāžu datu pārraides tīklu modernizācija” 
Vispārējas prasības 
1. Pasūtītāja IP datu pārraides tīklu izveide un uzturēšana: 
1) Jaunu datu pārraides tīkla pieslēgumu ierīkošana (atbilstoši Tabulām Nr.1/2/3/4/6); 
2) Esošo datu pārraides tīkla pieslēgumu veiktspējas nodrošināšana un uzturēšana (atbilstoši Tabulām Nr.1/2/3/4/6); 
3) Datu pārraides tīklu darbības nodrošināšana atbilstoši tehniskajā specifikācijā uzskaitītajām funkcionālajām prasībām. 
2. Datu pārraides tīkla iekārtu uzstādīšana un uzturēšana: 
1) Izpildītājs nodrošina interneta pieslēguma pakalpojumu Pasūtītāja pieslēguma punktos atbilstoši tehniskajā specifikācijā noteiktajiem datu pārraides ātrumiem un pakalpojuma pieejamības rādītājiem;
2) Pasūtītājs pēc nepieciešamības un vienojoties ar Pasūtītāju pieslēguma punktos var uzstādīt demarkācijas iekārtu (piemēram, komutātoru); 
3) Izpildītājs nodrošina šī līguma ietvaros piegādāto datu pārraides tīkla iekārtu uzstādīšanu, konfigurēšanu un darbības uzturēšanu pieslēguma punktos; 
4) Iekārtu nomaiņa tiek veikta tikai attiecībā uz iekārtām, kuras Izpildītājs piegādājis un uzstādījis šī līguma ietvaros, ja:
i iekārta ir bojāta;
ii iekārta nespēj nodrošināt tehniskajā specifikācijā noteiktās prasības;
iii iekārtas ražotājs ir pārtraucis tās tehnisko atbalstu. 
5) Iekārtām, kurām ražotājs paredz rezervētu barošanu, Izpildītājs nodrošina papildu (rezerves) barošanas bloku, ja pieslēguma punktā ir pieejama atbilstoša elektroapgāde;
6) Izpildītājs nodrošina uzstādīto iekārtu tehnisko apkalpošanu un bojājumu novēršanu atbilstoši šajā tehniskajā specifikācijā noteiktajiem pakalpojuma līmeņa rādītājiem.
3. Drošu starpsavienojumu izveidošana un veiktspējas nodrošināšana starp dažādu sadaļu datu pārraides tīkliem. Starpsavienojumu nodrošinošajām iekārtām jāatbalsta: 
1) IP pakešu filtrēšana; 
2) Portu atļaušana un aizliegšana; 
3) VPN savienojumu veidošana; 
4) Datu pārraides šifrēšana (izmantojot aktuālos standarta IPsec algoritmus); 
5) NAT/PAT konfigurēšana; 
6) Atļauto un noliegto savienojumu uzskaite un saglabāšana.
4. Pakalpojuma sniedzējam jābūt tieši (nepastarpināti) savienotam ar GLV-IX interneta apmaiņas punktu (BGP autonomā sistēma AS47352) ar savienojuma kapacitāti vismaz 10 Gbps, nodrošinot primāru maršrutēšanu uz GLV-IX dalībnieku autonomajām sistēmām caur šo savienojumu.
Ieviešanas prasības 
1. Pirms katra projekta realizācijas Pretendentam jāizstrādā izpildes plāns, kas sastāv no šādām daļām: 
1) Pieslēgumu ierīkošanas un nepieciešamo iekārtu izvietošanas adrešu saraksts; 
2) Izmantojamo iekārtu saraksts; 
3) IP adresācijas plāns; 
4) Kopējā projekta shēma; 
5) Pieslēgumu ierīkošanas laika grafiks. 
2. Pēc projekta izpildes plāna izstrādes, Pretendents to saskaņo ar Pasūtītāju. 
3. Pēc pieslēguma ierīkošanas un iekārtu pievienošanas, Pretendents veic izveidotā datu pārraides tīkla testēšanu, kas sastāv no šādām darbībām: 
1) Maršrutēšanas un komutācijas maršrutu pārbaude; 
2) Pretendenta datu pārraides tīklā realizētās datu šifrēšanas pārbaude. 
Pakalpojuma uzturēšana 
1. Pretendentam jāveic nepārtraukta datu pārraides tīkla darbības un drošības uzraudzība (monitorings) 24x7 režīmā. 
2. Pretendentam jānodrošina monitoringa centrs, kas 24x7 režīmā uzrauga Pretendenta pārraudzībā esošās datu pārraides tīkla pieslēguma iekārtas. 
3. Pretendentam jānodrošina iespēja izmantot brīvu un nepārtrauktu pieeju Pretendenta datu pārraides monitoringa datiem vairākiem Pasūtītāja pārstāvjiem (autorizējoties monitoringa sistēmā ar unikālu lietotāja vārdu un paroli) nodrošinot piekļuvi Pasūtītāja datu pārraides tīkla sadaļai, kas ļauj analizēt datu pārraides darbību visā vienotajā (korporatīvajā) tīklā, nodrošinot detalizētu atskaiti par katru datu pārraides tīkla iekārtu darbību, monitoringa datu saglabāšanu, iespēju apskatīt un izdrukāt datu pārraides monitoringa datus ne mazāk kā par viena gada periodu. 
4. Pretendentam jānodrošina monitoringa atskaite par datu pārraidi Pasūtītāja datu pārraides tīklos, kurā detalizēti norādīti visi datu pārraides pārtraukumi tīklā un to ilgums. Atskaite jānodrošina, ne retāk kā vienu reizi mēnesī elektroniskā veidā un pēc Pasūtītāja pieprasījuma arī rakstveidā.  
5. Pretendentam jānodrošina atbalsta dienests, kas nodrošina bojājumu pieteikumu pieņemšanu un reģistrēšanu 24x7 režīmā pa bezmaksas tālruni un e-pastu. 
6. Pretendentam jānodrošina incidentu pieteikumu, izmaiņu un korekciju pieņemšanu valsts valodā, pa bezmaksas tālruni no Tet, LMT, Tele2, Bite, sakaru operatoru tīkliem. 
Pretendentam jānorāda esošais tālruņa numurs un tālruņa maiņas gadījumā jāinformē Pasūtītājs. 
7. Saņemot problēmas pieteikumu Pretendenta atbalsta dienests reģistrē pieteikumu un nodod pieteikuma risināšanu Pretendenta datu pārraides tīkla atbildīgajam personālam. Problēma jārisina nekavējoties arī gadījumos, kad Pasūtītājs to nav pamanījis, bet problēma ir fiksēta Pretendenta monitoringa sistēmā. Pretendenta datu pārraides tīklu atbildīgais personāls informē Pasūtītāja atbildīgo personālu vai norīkoto personu. 
8. Pretendentam jāveic problēmu novēršanu zemāk norādītajos laikos atbilstoši tabulās (Nr.1/3) noteiktajām pieslēgumu punktu prioritātēm: 
8.1.  Pieslēguma punktos ar 1. prioritāti – 4 stundu laikā no problēmas pieteikšanas brīža; 
8.2.  Pieslēguma punktos ar 2. prioritāti – 8 stundu laikā no problēmas pieteikšanas brīža;
8.3.  Pieslēguma punktos ar 3. prioritāti – nākamā diena. 
9. Pretendents veic konfigurācijas izmaiņas uzstādītajās datu pārraides tīkla iekārtās tikai pēc iepriekšējas saskaņošanas ar Pasūtītāja kontaktpersonu.

 DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

